Bomdreigement op die Puk - Maroela Media
JONGSTE: Die Suid-Afrikaanse Polisiediens het bevestig dat hulle nie enige bom op die Potchefstroom-kampus van die Noordwes-Universiteit kon vind nie, ná 'n bomdreigement Maandagmiddag ontvang is. Lees meer
Die Drakenstein-restaurant op die Potchefstroom-kampus van die Noordwes-Universiteit is Maandag ontruim ná 'n bomdreigement ontvang is.
Johan van Zyl, woordvoerder van die universiteit, het aan Maroela Media bevestig die polisie het die kampus van die bomdreigement in kennis gestel. "Die persoon wat die bomdreigement gemaak het, het die polisie direk gekontak. Die persoon het nie die kampus gebel nie."
Volgens Van Zyl is die polisie se bom-eenheid dadelik ontbied, maar was teen 16:40 nog op pad na die toneel.
"Ons het die restaurant en 'n radius rondom die restaurant dadelik vir veiligheid ontruim," het hy bygevoeg.